**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**



ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ

ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ

Δ/ΝΣΗ Δ/ΘΜΙΑΣ ΕΚΠΑΙΔΕΥΣΗΣ ΗΜΑΘΙΑΣ

1Ο ΕΠΑ.Λ. ΝΑΟΥΣΑΣ

Πληροφορίες :

Αγ. Νικολάου Νάουσα 59200

Τηλ.:2332028620

Fax :2332028496

e-mail : 1epal-naous@sch.gr

Αριθμ. Πρωτοκ.: 689/19-11-2018

Προς : Δ.Δ.Ε ΗΜΑΘΙΑΣ

**ΚΟΙΝΟΠΟΙΗΣΗ**

**ΓΡΑΦΕΙΑ ΓΕΝΙΚΟΥ ΤΟΥΡΙΣΜΟΥ**

**Θέμα : <<Πρόσκληση κατάθεσης προσφοράς για ημερήσια διδακτική επίσκεψη.>>**

Το 1ο ΕΠΑΛ Νάουσας ζητά κατάθεση προσφορών για πραγματοποίηση ημερήσιας διδακτικής επίσκεψης στην Θεσσαλονίκη σύμφωνα με τηνΥ.Α 33120/ΓΔ4/28-02-2017, άρθρο 13 , (ΦΕΚ 681/τ.Β΄/06-03-2017). Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορά, έως την **Τρίτη 27-11-2018 και ώρα 12:00.** Η επίσκεψη θα **πραγματοποιηθεί την Δευτέρα 3-12-2018** και θα συμμετέχουν **54 μαθητές**/τριες της Β’ και Γ’ τάξης του τομέα Υγείας Πρόνοιας Ευεξίας, οι οποίοι θα συνοδεύονται από **5 καθηγητές**/τριες ( σύνολο 59 άτομα) και θα ακολουθήσουν το παρακάτω πρόγραμμα:

1) 08:15 Αναχώρηση από το σχολείο,

2) Άφιξη Λευκό Πύργο (Helexpo), αποβίβαση μίας ομάδας 24 μαθητές και 2 εκπαιδευτικοί. Οι υπόλοιποι μετάβαση στην Σταυρούπολη στο Ψυχιατρικό Νοσοκομείο Θεσσαλονίκης .

3) Αναχώρηση από Σταυρούπολη ώρα 12.30 προς Λευκό Πύργο.

4) Αναχώρηση από Λευκό Πύργο ώρα 14.45 για Νάουσα

Το μεταφορικό μέσο που θα χρησιμοποιηθεί είναι το λεωφορείο.

**1.Δικαίωμα συμμετοχής :** Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.

**2.Σύνταξη και υποβολή προσφορών :**Οι προσφορές υποβάλλονται στο ενδιαφερόμενο σχολείο, σε κλειστό φάκελο. Με κάθε προσφορά από το ταξιδιωτικό γραφείο κατατίθεται απαραιτήτως και υπεύθυνη δήλωση ότι διαθέτει ειδικό σήμα λειτουργίας, το οποίο βρίσκεται σε ισχύ. Στην προσφορά υποχρεωτικά θα καταγράφονται επίσης η Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία, η τελική συνολική τιμή της προφοράς και η επιβάρυνση ανά μαθητή.

 **3. Αξιολόγηση προσφορών** :Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

1. Παραλαβή των φακέλων και αποσφράγιση προσφορών
2. Έλεγχος
3. Αξιολόγηση οικονομικής προσφοράς
4. Επιλογή αναδόχου

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται, εάν σ΄ αυτήν υπάρχουν διορθώσεις που την καθιστούν ασαφή, κατά την κρίση του οργάνου αξιολόγησης των προσφορών. Όσοι ενδιαφέρονται να λάβουν μέρος μπορούν να υποβάλουν τις προσφορές τους, σύμφωνα με τους παρακάτω τρόπους:

α) προσωπικά ή με εκπρόσωπο στο ενδιαφερόμενο σχολείο

β) με συστημένη ταχυδρομική επιστολή που θα απευθύνεται στο ενδιαφερόμενο σχολείο

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου , των διανομέων, των μέσων συγκοινωνίας.

**Ο ΔΙΕΥΘΥΝΤΗΣ ΤΟΥ ΣΧΟΛΕΙΟΥ**

**Νάτσιος Δημήτριος**